સાબરકાંઠાના વડામથક હિંમતગરથી માત્ર રપ કિમીના અંતરે આવેલા પુનાસણ ગ્રામ પંચાયતના આવેલા ગોપાલકુંજ ગામની પાંચશો જેટલી વસ્તીને આઝાદીના સાત દાયકા બાદ પણ વિકાસથી વંચિત રાખવામાં આવી છે, રોડ, પાણી, વિજળીના વિકાસ તો દુરની વાત આ ગામના છેડે સ્મશાન અને તેમાં મળવી જોઈએ એ સુવિધાઓ માટે પણ સરકારે દરકાર કરી નથી, જેના કારણે ચોમાસાના દિવસોમાં જો કોઈ મૃત્યુ પામે અને વરસાદ ચાલુ હોય તો જયાં સુધી વરસાદ વિરામ ન કરે ત્યાં સુધી મૃતદેહને રીતસર સાચવી રાખવો પડે છે, અને જો બે ત્રણ દિ’ સુધી વરસાદ ન જ રોકાય તો કેરોસીન અને ટાયરોનો ઉપયોગ કરીને મહામુસીબતે મૃતદેહને અગ્નિદાહ આપવો પડે છે.